stanford-oval/wikipedia huggingface dataset:
Luettelo televisiosarjassa Simpsonit vierailleista tähdistä
W

Steven Weber (5F16, Kukkulan kunkku)
”Weird Al” Yankovic
Adam West
Betty White
The White Stripes
The Who
Hank Williams, Jr. (5F10, Koomikon paluu)
Serena Williams (CABF07, Tenniskenttä)
Venus Williams (CABF07, Tenniskenttä)
Reese Witherspoon (DABF06, Mitä Bart tahtoo?)
Tom Wolfe
James Woods
Y

Michael York
Yao Ming
Z

ZZ Top
Simpsonit
| --- | --- |
Sekalaista:  alkutekstijakso  D’oh!  Duff Beer  Kauhujen talo  lyhytfilmit  Springfield  Springfieldin ala-aste  Springfieldin ydinvoimala  742 Evergreen Terrace 
Luettelot:  luettelo jaksoista  luettelo hahmoista  luettelo palkinnoista  luettelo DVD-julkaisuista  luettelo videopeleistä  luettelo vierailleista tähdistä 
Tuotantokaudet:  1.  2.  3.  4.  5.  6.  7.  8.  9.  10.  11.  12.  13.  14.  15.  16.  17.  18.  19.  20.  21.  22.  23.  24.  25.  26.  27.  28.  29.  30.  31.  32.  33.  34.  35.  36. 
Elokuvat ja erikoisjaksot:  The Simpsons Movie  The Longest Daycare  Playdate with Destiny  Kuka ampui johtajan? 
Videopelit:  Bart vs. the Space Mutants  Bart vs. the World  Bart's Nightmare  Virtual Bart  Bart and the Beanstalk  Wrestling  Road Rage  Skateboarding  Hit & Run  The Simpsons Game  Tapped Out 
Tony Bennett oli ensimmäinen ihminen joka vieraili sarjassa itsenään (jaksossa Tanssiva maskotti).
Aleksi Ristola

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 6. marraskuuta 1989 (ikä 35)
Syntymäpaikka: Helsinki, Suomi
Pelipaikka: hyökkääjä
Pituus: 182 cm
Seura
Seura: Tikkurilan Palloseura
Junioriseurat
1995–2007: HPS
2008: TPS
Seurat
| Vuodet | Seura | O | (M) |
| 2009 | Atlantis | 1 | (0) |
| 2009 | → HIFK (laina) | 19 | (6) |
| 2009 | → HIFK/2 (laina) | 3 | (3) |
| 2010–2011 | PK-35 Vantaa | 41 | (15) |
| 2012–2013 | TPS | 54 | (14) |
| 2013 | → ÅIFK | 1 | (0) |
| 2013 | Honka | 1 | (0) |
| 2014 | MYPA | 27 | (6) |
| 2015 | FC Lahti | 25 | (3) |
| 2016 | PK-35 Vantaa | 24 | (6) |
| 2016–2017 | HIFK | 34 | (4) |
| 2018 | TPS | 14 | (0) |
| 2018 | Gnistan | 6 | (2) |
| 2019– | TiPS | 18 | (28) |
 Seurajoukkueuran tilastot kattavat vain kansalliset sarjat, päivitetty 31. joulukuuta 2019.
Aleksi Ristola (s. 6. marraskuuta 1989 Helsinki) on suomalainen jalkapalloilija, joka on edustanut Veikkausliigassa kuutta eri seuraa, viimeksi Turun Palloseuraa kaudella 2018. Hän on pelannut Veikkausliigassa kaikkiaan 179 ottelua ja tehnyt niissä 33 maalia. Hän on pelipaikaltaan hyökkääjä, joka pelaa keskellä tai vasemmalla laidalla.
Ristola on Helsingin Palloseuran kasvatti. Hän pelasi juniorina myös Turun Palloseurassa, jossa voitti A-nuorten Suomenmestaruuden vuonna 2008. Hän siirtyi tammikuussa 2009 Atlantikseen. Kesäkuussa 2009 hän siirtyi lainalle HIFK:hon kahdeksi kuukaudeksi, mutta sopimus laajennettiin kauden 2009 loppuun saakka. Hän palasi Atlantikseen elokuussa 2009. Tammikuussa 2010 Ristola siirtyi PK-35 Vantaaseen, jossa hän kuului joukkueen kärkihyökkääjiin. Ristola oli joukkueen paras maalintekijä kaudella 2011, kunnes kausi katkesi polven sivusidevammaan.
Tammikuussa 2012 Ristola teki 1+2-vuotisen sopimuksen Turun Palloseuran kanssa. Hän oli liigacupin 2012 paras maalintekijä kuudella osumallaan FC Lahden Tommi Karin kanssa. Veikkausliiga-kaudella 2012 hän pelasi 32 ottelua ja teki niissä 11 maalia.
Kauden 2013 Ristola aloitti TPS:ssä mutta siirtyi syyskuun alussa FC Honkaan. TPS:ssä hän teki kauden aikana kolme Veikkausliiga-maalia.
Pelattuaan runsaat neljä vuotta FC Hongassa, MYPA:ssa, FC Lahdessa, PK-35:ssä ja HIFK:ssa Ristola palasi Turun Palloseuraan kaudeksi 2018.
Aiheesta muualla

Kuvia tai muita tiedostoja aiheesta Aleksi Ristola Wikimedia Commonsissa
Aleksi Ristola Transfermarkt-sivustolla (englanniksi)
| --- | --- |
Auktoriteettitunnisteet: Henkilöt :  Yle
Andrea Antonelli

Andrea Antonelli (17. tammikuuta 1988 – 21. heinäkuuta 2013) oli italialainen ratamoottoripyöräilijä. Hän kilpaili Supersport-luokassa. Antonelli kuoli 21. heinäkuuta 2013 ajetussa Supersport-kilpailussa Moscow Racewayn radalla, jossa hän sateen kastelemalla radalla menetti pyöränsä hallinnan ja sai radalla maatessaan osuman Lorenzo Zanettin pyörästä, joka ei pystynyt välttämään kolaria. Hänet vietiin nopeasti sairaalaan, mutta lääkärit eivät pystyneet enää pelastamaan Antonellia. Hän oli kuollessaan 25-vuotias.
Bob Boughner

| Bob Boughner> Henkilötiedot |
| --- | --- |
Syntynyt: 8. maaliskuuta 1971 (ikä 53) Windsor, Ontario
Kansalaisuus:   Kanada
Jääkiekkoilija
Lempinimi:  Boogiemanlähde?
Pelipaikka:  puolustaja
Maila:  oikea
Pelaajaura
Pääsarjaura:  1991–2006
Seurat:  Buffalo Sabres Nashville Predators Pittsburgh Penguins Carolina Hurricanes Colorado Avalanche
NHL-varaus:  32. varaus, 1989 Detroit Red Wings
Bob Boughner (s. 8. maaliskuuta 1971 Windsor, Ontario, Kanada) on kanadalainen jääkiekkovalmentaja ja entinen jääkiekkoilija, pelipaikaltaan puolustaja. Hän on toiminut kaudesta 2019–2020 alkaen NHL-seura San Jose Sharksin päävalmentajana.
Ura > Pelaajana

Ennen ammattilaisuraansa Boughner pelasi vuodet 1988–1991 Sault Ste. Marie Greyhoundsissa OHL-juniorisarjassa. Vuonna 1991 hän toimi Greyhoundsin kapteenina seuran voittaessa OHL:n mestaruuden. Hän sai NHL-varauksen, kun Detroit Red Wings varasi hänet numerolla 32 varaustilaisuuden 1989 toisella kierroksella, ja aloitti ammattilaisuransa vuonna 1991. Hän pelasi vuodet 1991–1994 Red Wingsin farmiseuroissa, ensimmäisen vuoden pääasiassa Toledo Stormissa ECHL:ssä ja seuraavat kaksi Adirondack Red Wingsissä AHL:ssä. Kesäkuussa 1994 Boughner teki vapaana pelaajana sopimuksen Florida Panthersin kanssa, mutta hän ei edustanut myöskään Panthersia NHL:ssä. Hän pelasi kauden 1994–1995 Cincinnati Cyclonesissa IHL:ssä ja kauden 1995–1996 alun Carolina Monarchsissa AHL:ssä.
Boughner siirtyi helmikuussa 1996 Buffalo Sabresiin vaihdossa kolmannen kierroksen varausoikeuteen NHL:n varaustilaisuudessa 1996. Tämän jälkeen hän pelasi kymmenen kautta vakituisesti NHL:ssä. Sabresissä hän pelasi kolme kautta, kaudesta 1995–1996 kauteen 1997–1998, minkä jälkeen hän siirtyi kesäkuussa 1998 laajennusvaraustilaisuuden kautta silloiseen tulokasseuraan Nashville Predatorsiin. Maaliskuussa 2000 hän siirtyi Pittsburgh Penguinsiin pelaajakaupassa, jossa Predators sai vaihdossa Pavel Skrbekin, ja hän edusti seuraa kauden 2000–2001 loppuun. Heinäkuussa 2001 hän siirtyi vapaana pelaajana Calgary Flamesiin, jota hän edusti kaksi kautta. Hän jakoi kauden 2001–2002 lopulla Flamesin kapteenin tehtävän Craig Conroyn kanssa. Heinäkuussa 2003 Boughner siirtyi Flamesistä Carolina Hurricanesiin vaihdossa kahteen varausvuoroon ja helmikuussa 2004 Hurricanesista Colorado Avalancheen vaihdossa Chris Baheniin ja kahteen varausvuoroon. Hän edusti Avalanchea NHL-uransa loppuun, viimeisenä kautenaan kausi 2005–2006. Työsulun peruuttamalla kaudella 2004–2005 hän ei pelannut missään joukkueessa.
Boughner oli rooliltaan puolustava puolustaja. Hän pelasi NHL-urallaan 630 runkosarjaottelua, joissa hän teki 72 tehopistettä, 15 maalia ja 57 syöttöpistettä. Hän pelasi myös 65 pudotuspeliottelua, joissa hän teki 12 tehopistettä, kaikki syöttöpisteitä. Hän ei pelannut urallaan Stanley Cupin loppuotteluissa, mutta pääsi lähimmäksi kausina 1997–1998 ja 2000–2001, joina hänen edustamansa seurat, Buffalo Sabres ja Pittsburgh Penguins, pääsivät NHL:n itäisen konferenssin loppuotteluihin. Lempinimen Boogieman saanut Boughner tappeli usein NHL-kaukalossa, etenkin uransa alkupuolella. Hän tappeli NHL:n runkosarjassa yhteensä 106 kertaa ja NHL:n pudotuspeleissä kolme kertaa. Jäähyminuutteja hänelle kertyi runkosarjassa yhteensä 1382 ja pudotuspeleissä 67.
Boughner toimi vuosina 2003–2006 NHL:n pelaajayhdistyksen (NHLPA) varapuheenjohtajana.
Ura > Valmentajana

Pelaajauransa jälkeen Boughner on toiminut jääkiekkovalmentajana. Hän toimi vuosina 2006–2010 neljä kautta OHL-seura Windsor Spitfiresin päävalmentajana ja valmensi seuran kausina 2008–2009 ja 2009–2010 sekä OHL:n että Memorial Cup -turnauksen mestariksi. Hänet nimettiin kausina 2007–2008 ja 2008–2009 sekä OHL:n että Canadian Hockey Leaguen vuoden valmentajaksi. Hän on toimi kaudella 2010–2011 alkaen NHL-seura Columbues Blue Jacketsin apuvalmentajana Scott Arnielin ollessa päävalmentaja ja palasi Windosin päävalmetanjaksi seuraavalla kaudella.
Boughner siirtyi San Jose Sharksin apuvalmentajaksi kaudeksi 2015–2016 ja siirtyi kahden kauden jälkeen Florida Panthersin päävalmentajaksi. Panthers ei edennyt Boughnerin valmentamilla kausilla pudotuspeleihin, joten seura irtisanoi hänet kauden 2018–2019 päätteeksi. Boughner palasi San Josen apuvalmentajaksi ja päävalmentaja Peter DeBoerin potkujen jälkeen hänestä tuli aluksi seuran väliaikainen  päävalmentaja ja syyskuussa 2020 virallinen päävalmentaja.
Paitsi valmentajana, Boughner on toiminut myös Windsor Spitfiresin puheenjohtajana. Hän johti omistajaryhmää, joka osti seuran helmikuussa 2006. Boughner jatkoi Spitfiresin puheenjohtajana myös NHL-valmentajaksi siirtymisensä jälkeen.
Perhe

Boughner on naimisissa ja hänellä on neljä lasta, kolme tytärtä ja poika.
Anu Saari

Anu Saari (oik. Anja Saari, s. 20. huhtikuuta 1947) on suomalainen ohjaaja ja entinen teatterinjohtaja.
Saaren kiinnostus teatteriin syntyi jo nuorena, kun hänen insinööri-isänsä hankki perheen lapsille nukketeatterin. Hän opiskeli Teatterikorkeakoulussa ja valmistui sieltä vuonna 1970. Sen jälkeen hän on luonut uraa niin näyttelijänä, ohjaajana, dramaturgina kuin teatterinjohtajanakin, ja on toiminut samalla myös opettajana ja kääntäjänä. Suomen ohella hän on työskennellyt useassa muussa maassa, erityisesti Saksassa ja Ruotsissa. Saksassa hän oli vuosina 1984–1991 näyttelijäntyön dosenttina Berliinin Ernst Busch -teatterikorkeakoulussa ja vuosina 1990–2000 Cottbusin valtionteatterin apulaisjohtajana. Vuosina 2000–2006 hän toimi Oulun kaupunginteatterin johtajana, ja hänen ansiokseen luetaan yleisesti se, että kaupunginteatteri ei menettänyt katsojiaan teatteritalon remontin aikana vaan jopa laajensi yleisöpohjaansa. Sittemmin hän on ollut ollut muun muassa professorina Malmössä sijaitsevassa Lundin yliopiston teatterikorkeakoulussa mutta on samalla kuitenkin jatkanut myös ohjaajantyötään muun muassa vierailevana ohjaajana Seinäjoen kaupunginteatterissa.. Saari on ohjannut freelancerina yli 25 eri teatterissa. Vuonna 2008 hän sai valtion näyttämötaidetoimikunnan kolmivuotisen näyttämötaiteen taiteilija-apurahan.
Saari on Snellmanin suvun Petruksen sukuhaaran suora jälkeläinen.
Aiheesta muualla

Anu Saari Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa
Aron

| Aron> Henkilötiedot |
| --- | --- |
Ammatti:  laulaja muusikko äänitetuottaja sanoittaja yrittäjä diplomi-insinööri
Muusikko
Laulukielet:  englanti, suomi
Tyylilajit:  rock and roll rockabilly gospel country iskelmämusiikki
Soittimet:  kitara, harmonikka
Aiheesta muualla
Kotisivut
  [ Muokkaa Wikidatassa ] [ ohje ]  
Aron (oikealta nimeltään Juha Leppänen) on suomalainen laulaja ja muusikko. Erityisesti Aron tunnetaan Elvis Presleyn musiikin tulkitsijana.
Elämä ja ura > Lapsuus ja nuoruus

Aron syntyi Ylöjärvellä 2-lapsisen perheen ensimmäisenä lapsena. Lapsesta pitäen Aronin harrastuksiin on kuulunut urheilu ja musiikki. Hän on kilpaillut SM-tasolla sekä yleisurheilussa että hiihdossa. Ensikosketus musiikkiin tapahtui, kun Aron 5-vuotiaana sai lahjaksi pianohaitarin. 11-vuotiaana Aron sai käsiinsä ensimmäisen Elviksen kasetin, mistä lähtien hän on ollut Elvis-fani. Myöhemmin myös muu 1950-60-luvun musiikki alkoi kiinnostamaan häntä yhä enemmän. Esikuvina Elviksen lisäksi ovat olleet muun muassa Roy Orbison, The Platters, Paul Anka, Al Martino, Andy Williams, Tom Jones ja Helmut Lotti. Aronin suomalaisia esikuvia ovat olleet muun muassa Rauli Badding Somerjoki, Agents, Pentti Hietanen ja Olavi Virta.
Lukion ja armeijan jälkeen Aron aloitti opinnot Tampereen teknillisessä korkeakoulussa. Opiskeluja rahoittaakseen hän teki muun muassa mallintöitä, osallistuen myös Mr. Finland- ja Vuoden Mies -finaaleihin. Aron valmistui diplomi-insinööriksi. Ensimmäistä kertaa Aron esiintyi työpaikkansa joulujuhlissa, jolloin ohjelmistossa oli sekä suomalaista iskelmää että Elvistä. Vastaanotto oli positiivista, ja niinpä Aron rohkaistui jatkamaan laulu-uraansa. Aron perusti myös oman toiminimen. Talven 1996-1997 Aron vietti työnsä merkeissä Birminghamissa, Alabamassa. Siellä hän osallistui paikalliseen televisioituun Elvis-kilpailuun, ja sijoittui kolmanneksi. Myöhemmin samana vuonna Aron osallistui Memphisissä kansainväliseen Images of the Elvis -kilpailuun ainoana pohjoismaalaisena.
Elämä ja ura > Ura

Vuoden 2001 syksyllä Aron teki ensimmäisen singlensä KYYTI, silloin vielä Juha Leppänen-nimellä. Keväällä 2003 alkoi englanninkielisen singlen työstäminen. Tässä yhteydessä otettiin käyttöön taiteilijanimi Aron. Viisi kappaletta sisältävä CD Lights saatiin julkaisuvalmiiksi heinäkuussa 2003. Aron on nähty useamman kerran myös Suomen TV:n eri kanavilla, viimeisimpinä esiintymiset BumtsiBum! Elvis-spesiaalissa yhdessä Jussi Raittisen ja Jorma Kääriäisen kanssa, TV2:n Suomen Las Vegas-ohjelmassa sekä myös Viron TV:ssä.
Aronin suomenkielinen esikoisalbumi ARON julkaistiin 24. maaliskuuta 2010. Levyllä on Elviksen tunnetuksi tekemiä kappaleita suomenkielisinä versioina, joista osa on Aronin itse sanoittamia. Juhannuksena 2012 Aron vieraili TV2:n Juhannusjuna-ohjelmassa.
Syyskuussa 2013 Aron valittiin Pirkanmaalla Vuoden Luovaksi Yrittäjäksi. Aronin If We Can Dream gospel-/joulualbumi julkaistiin 25. lokakuuta 2013.
Joulukuussa 2013 Aron vieraili Huomenta Suomessa. Vuonna 2015 Aron julkaisi musiikkivideon Return To Sender.
Toukokuussa 2017 Aron oli vieraana Ylen aamu-tv:ssä. Seuraavan vuoden lopulla (2018) julkaistiin Beatline-bändin kanssa yhteinen musiikkivideo Mohair Sam.
Vuonna 2020 julkaistiin musiikkivideo Leikkipaikat Nuoruuden, joka oli nimikkobiisi vuonna 2021 julkaistulta samannimiseltä albumilta. Albumi valittiin paikallisradioiden äänestyksessä yhdeksi kuukauden levyistä kesäkuussa 2021. Samana vuonna Aron debytoi radiojuontajana ideoimassaan radio-ohjelmassa Happy Days yhdessä Santiksen kanssa.
Vuonna 2023 julkaistiin gospel-henkinen musiikkivideo Where Could I Go But To The Lord.
Diskografia > Singlet

Kyyti (2001)
Lights (2003)
Sä Ihmeitä Teet (2009)
Lapin Erämaa (2010)
Leikkipaikat Nuoruuden (2020)
Sä Kuulut Mulle Vain (2020)
Surujen Kitara (2021)
56 (2021)
Diskografia > Albumit

ARON (2010)
If We Can Dream (2013)
Leikkipaikat Nuoruuden (2021)
Diskografia > Musiikkivideot

Return To Sender (2015)
BEATLINE MEETS ARON - Mohair Sam (2018)
Leikkipaikat Nuoruuden (2020)
Where Could I Go But To The Lord (2023)
Aiheesta muualla

Aronin viralliset kotisivut
| --- | --- |
Auktoriteettitunnisteet: Henkilöt :  Yle
Antti Hartikainen (pääjohtaja)

Antti Hartikainen (s. 21. helmikuuta 1963 Tohmajärvi) on suomalainen virkamies, eversti evp. ja Tullin entinen pääjohtaja. Hän johti Euroopan unionin EUAM Ukraine -siviilikriisinhallintaoperaatiota Ukrainassa heinäkuusta 2019 toukokuuhun 2023 saakka.
Hartikainen nimitettiin Tullin pääjohtajan virkaan 1. toukokuuta 2012 alkaen seitsemän vuoden määräajaksi. Aiemmin hän on työskennellyt Rajavartiolaitoksessa ja kansainvälisissä tehtävissä, vuodesta 2010 alkaen EU:n Armenian neuvonantajaryhmän päällikkönä ja yhdennetyn rajaturvallisuuden neuvonantajana Armeniassa.
Hartikainen oli kesästä 2013 virkavapaalla EU:n Libyan kriisinhallintaoperaatioon osallistumisen vuoksi. Tullin sisällä Hartikaisen paluuseen suhtauduttiin hyin ristiriitaisesti, ja hänen sijaisensa Leo Nissinen lähetti valtiovarainministeriöön Hartikaista hyvin voimakkaasti arvostelevan kirjeen. Sisäministeri Päivi Räsänen antoi Hartikaiselle vakavan huomautuksen, mutta hän voi palata tehtäviinsä.
Hartikaisesta tehtiin tammikuussa 2016 rikosilmoitus, jonka aiheena oli viestintäsalaisuuden rikkominen. Se todettiin kuitenkin aiheettomaksi, sillä näyttöä siitä, että sähköpostin välitystietoja olisi hankittu laittomasti teknisin keinoin, ei löytynyt, eikä häntä pidätetä virasta. Hän oli lähettänyt viestin väärälle henkilölle, joka lähetti sen eteenpäin, vaikka Hartikainen pyysi tuhoamaan sen. Tieto viestin eteenpäin välittymisestä tuli hänelle suullisesti kolmannelta henkilöltä.
Syyttäjä nosti tammikuussa 2017 Hartikaista vastaan syytteen virkarikoksesta Helsingin käräjäoikeudessa. Hartikainen on marraskuussa 2015 osallistunut kokoukseen, jossa oli käsitelty epäsuorasti hänen puolisonsa määräaikaista virkasuhdetta. Hartikainen jääväsi itsensä asian käsittelystä, mutta ei poistunut kokouksesta asian käsittelyn ajaksi. Eduskunnan oikeusasiamies katsoi nimettömän kirjeen perusteella tehdyn selvityksen jälkeen, että Hartikainen menetteli asiassa hallintolain vastaisesti. Käräjäoikeus tuomitsi Hartikaisen 4.5.2018 kymmeneen päiväsakkoon virkavelvollisuuden rikkomisesta.
Anssi Salonen

Anssi Kalevi Salonen (s. 29. joulukuuta 1986 Huddinge, Ruotsi) on suomalainen jääkiekkotuomari. Hän toimii Liigassa päätuomarina, numerolla 2. SM-liigakauden 2017–2018 jälkeen Salonen siirtyi Sveitsin liigaan. Hän palasi kaudeksi 2021–2022 Suomen Liigaan päätuomariksi.
Salonen on Tampereen Jääkiekkotuomarit Ry:n jäsen.
Aiheesta muualla

Anssi Salonen Elite Prospects. Everysport Media Group AB. (englanniksi)
| --- | --- |
Auktoriteettitunnisteet: Henkilöt :  Yle
Tytti Oittinen

Tytti Oittinen (ent. Seppälä, o.s. Oittinen, s. 12. helmikuuta 1945 Helsinki) on suomalainen teatteriohjaaja ja teatterinjohtaja. Hän  toimi Rovaniemen teatterin johtajana vuosina 2004–2010 ja sitä ennen Kemin kaupunginteatterin 2002–2004. Vuosina 1989–1994 Oittinen työskenteli Espoon teatterin johtajana.
Tytti Oittinen toimi teatterin parissa 1960-luvun lopulta lähtien. Hän ohjasi muun muassa KOM-teatterille ja Ryhmäteatterille sekä lukuisille laitosteattereille eri puolilla Suomea.
Asko Länsman

| Asko Länsman> Saamelaiskäräjien jäsen |
| --- | --- |
 2020– 2012–2015 2008–2011  
Saamelaiskäräjien varajäsen
 2016–2019  
Henkilötiedot
Syntynyt: 1964
Asko Tapani Länsman (s. 1964) on utsjokelainen poromies, matkailuyrittäjä ja taksiautoilija.
Länsman oli Saamelaiskäräjien varsinainen jäsen 2008–2011 ja 2012–2015. Hänet valittiin uudestaan toimikaudelle 2020–2023. Hän oli Saamelaiskäräjien varajäsen toimikaudella 2016–2019.
Tenojoen varresta kotoisin oleva Länsman ei hyväksynyt ajoverkkokalastuskieltoa Tenojoella vuonna 2012. Länsmanin mukaan ajoverkkokalastus on osa Tenon kalastuskulttuuria. Länsmanin omistamat porot ovat menestyneet hyvin porojen kilpa-ajoissa.
Länsman on Paliskuntain yhdistyksen hallituksen jäsen ja Saamelaispaliskunnat-yhdistyksen puheenjohtaja.
Länsman meni vuonna 2011 naimisiin muusikko Anna Näkkäläjärven kanssa. Hän asuu tämän ja kahden lapsen kanssa Nuorgamissa.
Anna Swenn-Larsson

| Mitalit | Mitalit | Mitalit |  |
| --- | --- | --- | --- |
|  Anna Swenn-Larsson |  Anna Swenn-Larsson |  Anna Swenn-Larsson |  |
Maa:   Ruotsi
Naisten alppihiihto
| MM-kilpailut  | MM-kilpailut  | MM-kilpailut  |  |
|  Hopeaa | Åre 2019 | pujottelu |  |
|  Pronssia | Vail / Beaver Creek 2015 | joukkuekilpailu |  |
Anna Swenn-Larsson (s. 18. kesäkuuta 1991) on ruotsalainen alppihiihtäjä ja MM-mitalisti, joka edustaa Rättviks SLK:ta.
Arvokilpailut

Nuorten MM-kilpailuissa Crans Montanassa 2011 Swenn-Larsson otti hopeaa pujottelussa. Samassa lajissa hän oli 23:s Schladmingin MM-kilpailuissa 2013 ja 11:s Sotšin olympialaisissa 2014. Vailin / Beaver Creekin MM-kilpailuissa 2015 hän sai joukkuekilpailussa pronssia ja sijoittui pujottelussa 22:nneksi. St. Moritzin MM-kilpailuissa 2017 hän ylsi pujottelussa 16:nneksi. Pyeongchangin olympialaisissa 2018 hän sijoittui pujottelussa ja joukkuekilpailussa viidenneksi. Åren vuoden 2019 MM-kilpailuissa hän saavutti pujottelussa hopeaa ja sijoittui joukkuekilpailussa viidenneksi. Pekingin olympialaisissa 2022 hän sijoittui pujottelussa yhdeksänneksi.
Maailmancup

Swenn-Larsson kilpaili alppihiihdon maailmancupissa ensimmäisen kerran Courchevelissä joulukuussa 2010 sijoittuen pujottelussa 26:nneksi. Kymmenen parhaan joukkoon hän sijoittui ensimmäisen kerran Åren pujottelussa maaliskuussa 2012 oltuaan yhdeksäs. Ensimmäisen palkintokorokesijoituksensa hän saavutti oltuaan kolmas Åren pujottelussa maaliskuussa 2014.
Swenn-Larsson sijoittui toiseksi Mariborin pujottelussa helmikuussa 2019. Hän oli samalla kaudella kolmas Tukholman kaupunkitapahtumassa. Pujottelucupissa hän sijoittui neljänneksi. Seuraavalla kaudella hän sijoittui Killingtonin pujottelussa kolmanneksi ja Sankt Moritzin paripujottelussa toiseksi joulukuussa 2019. Tammikuussa 2020 hän oli toinen Flachaun pujottelussa. Saman kauden pujottelucupissa hän oli viides. Kaudella 2020–2021 Swenn-Larsson ei kilpaillut lainkaan. Hän joutui jäämään Levillä kilpaillusta maailmancupkauden avauskilpailusta pois, kun Ruotsin joukkueen keskuudessa havaittiin koronavirustartunta, ja joulukuun alussa Swenn-Larssonilla itsellään todettiin tartunta ja hän joutui karanteeniin. Joulukuun lopulla hänen nilkkansa murtui harjoituksissa Italiassa, ja hän joutui pitkälle sairauslomalle. Kaudella 2021–2022 hän sijoittui Kranjska Goran pujottelussa tammikuussa kolmanneksi. Kaudella 2022-2023 hän sijoittui Levin ensimmäisessä pujottelussa toiseksi. Hän voitti Killingtonin pujottelun samalla ajalla Wendy Holdenerin kanssa. Zagrebin ensimmäisessä pujottelussa hän sijoittui kolmanneksi. Åren pujottelussa hän sijoittui kolmanneksi. Pujottelucupin loppupisteissä hän oli viides. Kaudella 2023–2024 hän sijoittui Jasnan pujottelussa kolmanneksi. Hän voitti Soldeun pujottelun. Hän sijoittui kolmanneksi Saalbach-Hinterglammin pujottelussa. Pujottelucupissa hän oli viides. Kaudella 2024–2025 hän sijoittui Killingtonin pujottelussa toiseksi. Hän sijoittui kolmanneksi Kranjska Goran pujottelussa.
Andres Ambühl

| Andres Ambühl |
| --- | --- |

Henkilötiedot
Syntynyt: 14. syyskuuta 1983 (ikä 41) Davos, Sveitsi
Kansalaisuus:   Sveitsi
Jääkiekkoilija
Pelipaikka:  hyökkääjä
Maila:  oikea
Pituus:  176 cm
Paino:  82 kg
Seura
Seura:  HC Davos
Sarja:  National League
Pelinumero:  10
Pelaajaura
Pääsarjaura:  2000–
Aik. seurat:  Hartford Wolf Pack (AHL) ZSC Lions (NLA)
| Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Maa:   Sveitsi> Miesten jääkiekko. |
| --- | --- | --- | --- |
|  Hopeaa | Ruotsi & Suomi 2013 | jääkiekko |  |
| U18 MM-kilpailut  | U18 MM-kilpailut  | U18 MM-kilpailut  |  |
|  Hopeaa | Suomi 2001 | jääkiekko |  |
Andres Ambühl (s. 14. syyskuuta 1983 Davos, Sveitsi) on sveitsiläinen jääkiekkoilija, pelipaikaltaan hyökkääjä. Hän pelaa NLA-joukkue HC Davosissa ja toimii joukkueensa kapteenina. Hän on voittanut Sveitsin mestaruuden kuusi kertaa. Ambühlilla on ennätys pelattujen MM-kilpailuiden määrässä. Vuoden 2023 kisat ovat hänelle 18:nnet MM-kilpailut Sveitsin maajoukkueessa.
Aiheesta muualla

Andres Ambühl eurohockey.net -sivustolla
Andres Ambühl hockeydb.com -sivustolla
| --- | --- |
Auktoriteettitunnisteet: Henkilöt :  Yle
Brett Connolly

| Brett Connolly |
| --- | --- |

Henkilötiedot
Syntynyt: 2. toukokuuta 1992 (ikä 32) Campbell River, Brittiläinen Kolumbia, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  191 cm
Paino:  90 kg
Pelaajaura
Pääsarjaura:  2011–
Aik. seurat:  Prince George Cougars (WHL Tampa Bay Lightning (NHL) Syracuse Crunch (AHL) Boston Bruins (NHL) Washington Capitals (NHL) Florida Panthers (NHL) Chicago Blackhawks (NHL) Rockford IceHogs (AHL) HC Lugano (NL) Rapperswil-Jona Lakers (NL)
NHL-varaus:  6. varaus, 2010 Tampa Bay Lightning
Brett Connolly (s. 2. toukokuuta 1992 Campbell River, Brittiläinen Kolumbia, Kanada) on kanadalainen jääkiekkoilija. Tampa Bay Lightning varasi hänet kuudentena pelaajana NHL:n varaustilaisuudessa 2010. Connolly teki NHL-debyyttinsä kaudella 2011–2012. Rightin laitahyökkääjän vahvuudet ovat peliälyssä ja maalintekotaidoissa.